b'\n_START_ARTICLE_\nDve ciklami ali Na svetu je dovolj prostora za vse\n_START_SECTION_\nVsebina\n_START_PARAGRAPH_\nBesedilo govori o dveh ciklamah. V njun vsakdan je nekega dne mimo priletela pikapolonica, naslednji dan je prilezel na obisk pajek, tretji dan pa se mimo okna sprehodi pra\xc5\xa1i\xc4\x8dek. Kljub \xc5\xbeivljenju na isti okenski polici se ciklami nista zbli\xc5\xbeali in postali prijateljici. Pogovarjali sta se le takrat, ko sta obrekovali druge in bili neprijazni do vseh, ki so \xc5\xbeeleli postati njuni prijatelji. Za ciklami se za\xc4\x8dne druga\xc4\x8dno \xc5\xbeivljenje ob prihodu smetarja, ki ju je potegnil iz smeti, ko ju je gospa zavrgla in ju podaril \xc5\xbeeni. Ciklami ugotovita, da je svet velik, zanimiv in prijazen. Na njem je dovolj prostora, le spo\xc5\xa1tovati se moramo med seboj, za to pa je potrebna tudi dobra volja.\n_START_SECTION_\nLiterarni liki\n_START_PARAGRAPH_\nGlavna literarna lika: Rozi in Belinda. Stranski literarni liki: Teta Mara, Polonca, pajek Frajer, pra\xc5\xa1i\xc4\x8dek, Ma\xc4\x8dek, gospod smetar, prijateljica Mici, smetarjeva \xc5\xbeena.\n_START_SECTION_\nAnaliza pravljice\n_START_PARAGRAPH_\nKratka sodobna pravljica Dve ciklami ali Na svetu je dovolj prostora za vse, ki je iz\xc5\xa1la leta 2009 in jo je napisala Benka Pulko je slikanica. Pripovedovalec v pravljici je prvoosebni in tretjeosebni ali vsevedni. Glavna literarna lika v pravljici sta Rozi in Belinda, stranski literarni liki pa so: teta Mara, Polonca, pajek Frajer, pra\xc5\xa1i\xc4\x8dek, Ma\xc4\x8dek, gospod smetar, prijateljica Mici in smetarjeva \xc5\xbeena. \xc4\x8cas dogajanja je neznan. Knji\xc5\xbeevni prostor pa je okenska polica, kasneje pa smetnjak in rob vrta. Motiv pravljice je, da nas v \xc5\xbeivljenju vedno mika tisto, kar imajo drugi okoli nas, namesto da bi se veselili tistega kar imamo sami. Pravljica ima tudi sporo\xc4\x8dilo, da je svet velik, zanimiv in prijazen. Na njem je dovolj prostora za vse, le drug drugega moramo spo\xc5\xa1tovati'